Poți să optezi pentru Asigurarea de viață de Grup care poate fi atașat creditului ipotecar oferită de către Asigurătorul NN Asigurări de Viață S.A cu sediul în București, strada Costache Negri, nr. 1-5, sector 5, www.nn.ro; Telefon: 021-9464 prin intermediul borkerului Amsterdam Broker de Asigurare S.R.L. cu sediul în Bucuresti, str. Av. Popisteanu nr. 54A, Expo Business Park, Cladirea 3, etaj 6, Biroul „Amsterdam Broker”, cod poștal 012095, Sector 1, broker@ing.ro. Dacă optezi pentru acest produs oferit de NN Asigurări de Viață S.A., vei plăti în data de 3 a fiecărei luni prima de asigurare aferentă lunii anterioare. Suma asigurată este 101% din soldul creditului la finalul lunii anterioare pentru care se face plata, iar cota de primă este 0,02916% din suma asigurată. Pe măsură ce rambursezi din credit și prima de asigurare va scădea corespunzător. Suma maximă asigurată este 175.000 Eur, echivalent în lei. E important să știi că dacă ai mai multe credite pentru care alegi să beneficiezi de asigurarea de viață de grup, suma maximă asigurată de 175.000 Eur, echivalent în lei, se aplică pentru totalul creditelor la care ai atașat acest produs. Asigurarea acoperă decesul din orice cauză al asiguratului, riscul de deces fiind acoperit oriunde în lume. Perioada de acoperire a riscului începe la ora 0.00 a zilei calendaristice imediat următoare zilei semnării Declarației de sănătate și subscrierii la asigurarea de grup și cu condiția achitării primei de asigurare. În cazul în care evenimentul asigurat survine între data semnării și data primei scadențe, prima de asigurare se va deduce din cuantumul indemnizației de asigurare. Perioada de acoperire a riscului încetează în oricare din următoarele situaţii, fără niciun fel de obligaţie financiară (inclusiv fără valoare de rascumparare) din partea Asigurătorului şi fără a se percepe penalităţi Asiguratului: (a) la data la care nu mai există în derulare contractul de credit având ataşată asigurare de viaţă de grup, indiferent de motiv; (b) la data plăţii indemnizaţiei în cazul producerii evenimentului asigurat; (c) în momentul în care persoana asigurată nu mai îndeplineşte condiţiile prevăzute la definiţia Asiguratului; (d) la cererea expresă a Asiguratului, adresată Contractantului/Brokerului; (e) la data încetării contractului de mandat de reprezentare acordat de către Asigurat Brokerului, ca urmare a denunţării contractului de catre Asigurat; (f) în situaţia încetării acesteia din partea Asigurătorului, a Contractantului, cu notificarea prealabila a Asiguratului. În următoarele cazuri Asiguratorul este degrevat de plata indemnizației de asigurare: (a) decesul Asiguratului este cauzat direct sau indirect de război (declarat sau nu), invazie, acţiuni ale altor state, ostilităţi sau operaţiuni similare războiului (indiferent dacă a fost declarat sau nu), război civil, mişcări sociale ca rebeliunea, rebeliunea militară, insurecţia, revoluţia, lovitura de stat sau instaurarea dictaturii militare, declararea legii marţiale sau a stării de asediu, de fuziune sau fisiune nucleară sau radioactivitate, participarea Asiguratului la organizarea şi/sau comiterea de acte de terorism; (b) Asiguratul se sinucide în termen de 2 (doi) ani de la includerea sa în Grupul Asigurabil; (c) decesul Asiguratului a fost cauzat, direct sau indirect, de participarea la acţiuni periculoase, sporturi sau activităţi de recreere care implică riscuri considerabile ca: planorism, activităţi acrobatice, cascadorie, speologie etc., afecţiuni / tulburări neuro­psihice sau schimbări în comportamentului psihologic, indiferent de cauză, consumul voluntar de alcool, consumul voluntar de medicamente sau alte substanţe chimice ca narcoticele, sedativele, tranchilizantele, fără prescripţia unui medic autorizat, o afecţiune preexistentă în momentul includerii în Grupul Asigurabil care cauzeaza in mod direct sau indirect evenimentul asigurat. (d) Beneficiarul sau moştenitorii Asiguratului (prin intermediul Brokerului/Contractantului) nu vor furniza Asigurătorului toate documentele necesare soluţionării dosarului de dauna, în termen de maxim 30 de zile de la data producerii evenimentului Asigurat sau de la data luării la cunoştinţă despre producerea evenimentului asigurat şi din acest motiv Asigurătorul nu va putea stabili cu certitudine circumstanţele apariţiei Evenimentului Asigurat. (e) Asiguratul sau Beneficiarii vor furniza declaraţii false sau informaţii incomplete inclusiv cu privire la chestionarul medical, în măsura în care aceste declaraţii şi informaţii sunt esenţiale pentru buna derulare a asigurarii de grup şi caracterul fals sau incomplet al declaraţiilor/informaţiilor furnizate este descoperit de către Asigurător ulterior producerii Evenimentului Asigurat, Asigurătorul are dreptul de a refuza plata indmnizaţiei de asigurare în cazul în care, dacă i­ar fi fost aduse la cunoştinţă împrejurările reale şi complete privitoare la risc, nu ar fi inclus Asiguratul în grupul asigurabil. Dacă optezi pentru o asigurare de viață primești și reducere de 0,3% la rata dobânzii creditului ca să ai și ratele mai mici la credit.